দ্বিতীয় কথা হলো, আমাদের পত্রিকাটি প্রচলিত যে মাধ্যমগুলোর দ্বারা পত্রিকা পাঠকের হাতে পৌঁছায় আমরা সেই মাধ্যম ব্যবহার করতে পারছি না। আমাদের পত্রিকা সাধারণ হকাররাও বিক্রি করেন না, কারণ তাদেরকে যে মূল্যে পত্রিকা দিতে হয়, তার বহুগুণ টাকা আমাদের খরচ করতে হয় পত্রিকা প্রকাশ করতে। অন্যান্য পত্রিকাগুলোর প্রধান আয়ের উৎস বিজ্ঞাপন যা আমরা বলতে গেলেই একেবারেই পাই না। এসমস্ত কারণে আমাদের পত্রিকা আমাদের নিজেদের লোকেরাই অর্থাৎ হেযবুত তওহীদের সদস্য-সদস্যারাই হকারি করে বিক্রি করে থাকেন। এজন্য আজ যে এলাকায় পত্রিকা যাচ্ছে, পরদিন হয়তো সেই এলাকায় পত্রিকা যাচ্ছে না। প্রতিদিন নতুন নতুন মানুষের হাতে আমাদের পত্রিকা পড়ছে। কাজেই একই আর্টিকেল বা বিষয়বস্তু একজনে পেলেন আরেকজনে পেলেন না। এজন্য আমাদেরকে বারবার দিতে হচ্ছে। আর বক্তব্যের পুনরাবৃত্তির কথা যদি বলেন তাহলে আল্লাহর পবিত্র কোর’আন সম্পর্কেও এই অভিযোগ আছে। এটা গুরুত্বের উপর নির্ভর করে। কাজেই বারবার দেয়াটা দোষের কিছু না।